b"\n_START_ARTICLE_\nSistema electoral dels cabildos insulars\n_START_PARAGRAPH_\nEl sistema electoral dels cabildos insulars es caracteritza per elegir per sufragi universal directe cada quatre anys els consellers que formen part dels cabildos de les Illes Can\xc3\xa0ries. Les eleccions per elegir cabildos insulars es celebren el mateix dia que les eleccions municipals espanyoles. Cada illa constitueix una circumscripci\xc3\xb3._NEWLINE_El sistema electoral est\xc3\xa0 regulat per l'article 201 de la Llei Org\xc3\xa0nica 5/1985, de 19 de juny, del R\xc3\xa8gim Electoral General, desenvolupant els articles 141.2 i 4 de la Constituci\xc3\xb3 espanyola de 1978._NEWLINE_Les candidatures s\xc3\xb3n presentades per grups pol\xc3\xadtics en forma de llistes tancades i bloquejades. A\xc3\xa7\xc3\xb2 significa que l'\xc3\xbanic vot que t\xc3\xa9 cada elector t\xc3\xa9 forma de llista immodificable._NEWLINE_La f\xc3\xb3rmula electoral utilitzada \xc3\xa9s la D'Hondt."